**ACTA DE REUNIÓ – COMISSIÓ DE TITULACIÓ CT5**

**ENGINYERIA INFORMÀTICA**

**\_\_\_\_\_\_\_\_\_\_\_\_\_\_\_\_\_\_\_\_\_**

**Data i hora:** 16/07/2018 – 15:30 hores

**Lloc:** Aula Màster - EPSEVG

**Assistents:**

José Antonio Román Jiménez

Jordi Esteve Cusiné

Eva Marin Tordera

Josep Maria Merenciano

Rafael Vidal Ferré

Josefina Antonijoan Rull

Francisco M. Muñoz

**Ordre del dia:**

1. Resultats de l’avaluació de les assignatures, avaluació curricular, reavaluació i principals dades acadèmiques de la titulació.
2. Resultats de les enquestes disponibles: estudiantat, graduats, PDI i PAS.
3. Propostes de millora de la titulació:

* Propostes de delegació d’estudiants (format PAC).
* Propostes del coordinador i del PDI de la titulació (informes assignatures).
* Propostes sobre els recursos de pràctiques docents (rebudes als Serveis Tècnics).

1. Anàlisi de temes específics de la titulació.
2. Memòria 2017/18 de la titulació amb les dades més rellevants.
3. Altres temes.

**Temes tractats:**

El sotsdirector Cap d’Estudis Sr. José Antonio Román, presenta els resultats de les avaluacions de les assignatures del curs acadèmic 2017/2018 i en especial, els resultats de les revaluacions a les assignatures del grau d’Enginyeria Informàtica.

Hi ha diverses intervencions dels assistentes sobre les dades de l’avaluació d’aquesta titulació i entre elles, el Sr. Rafael Vidal comenta que el nombre de suspensos i NP del 3r quadrimestre podria ser motivat pel fet que com es pot superar la Fase Inicial amb 2 compensables, el nivell de coneixement de alguns estudiants no sigui l’adequat.

També es presenten les gràfiques comparatives entre els estudiants matriculats i els estudiants graduats per titulació i es comenta que el grau d’Enginyeria Informàtica té un percentatge de titulats inferior a altres titulacions del centre. Sobre aquesta informació s’obre un torn d’intervencions entre els assistents per comentar-les.

El sotsdirector Cap d’Estudis presenta les enquestes realitzades pel GPAQ a l’estudiantat, als graduats, al PDI i al PAS.

El coordinador de la titulació Sr. Jordi Esteve fa una breu presentació de l’informe de la titulació del curs acadèmic 2017/2018 que, prèviament, s’havia penjat a la carpeta corresponent.

Especialment, es comenta l’increment de la nota de tall dels estudiants de nou accés a la titulació d’Enginyeria Informàtica per aquest nou curs acadèmic 2018/2019 i es demana una comparativa amb l’evolució de les notes de tall a la FIB entre els cursos 2017/2018 i 2018/2019.

També comenta el coordinador de la titulació que s’estudiarà l’autorització de la matrícula dels estudiants pels tutors assignats quan no es compleixin les recomanacions de matrícula per aquesta titulació. Aquest sistema es podria implantar en el curs acadèmic 2019/2020, donat que requereix la modificació de la normativa acadèmica del centre que s’ha d’aprovar per la Comissió Permanent de l’escola.

Per part dels assistents, es comenta la necessitat de millora la coordinació entre les assignatures de la titulació per reduir el solapament de dates a la presentació dels treballs pels estudiants.

Finalment, el coordinador es compromet a presentar una proposta de millora de la titulació a la propera reunió d’aquesta comissió´.

La reunió s’aixeca a les 17:20 hores.